stanford-oval/wikipedia huggingface dataset:
Ranskan jalkapallo
Maajoukkue > Historia > MM-kisat > Myöhemmissä kisoissa

Vuoden 1958 Ruotsin kisoissa Ranska ylsi kolmannelle sijalle hävittyään Brasilialle. Silloin 17-vuotias hyökkääjä Pelé iski Ranskaa vastaan hattutempun.
Seuraavien vuosien menestys oli hyvin vaisua, kunnes Ranska voitti ensimmäisen kerran jalkapallon MM-kisat kotikentällään Ranskassa. Joukkueen parhaimmistoa kisoissa olivat esim. Zinédine Zidane, Lilian Thuram sekä Thierry Henry, jotka eivät olleet "tyypillisiä" valkoihoisia ranskalaisia. Tämän vuoksi joukkue sai suuren kunnian lisäksi myös kritiikkiä, koska joukkueesta puuttui ranskalaisuutta. Voitto oli kuitenkin suuri yllätys ja suuri ylpeyden aihe ranskalaisille.
Vuonna 2002 Etelä-Koreassa Ranska ylsi puolivälieriin, jossa vastaan asettui Brasilia. Ranska hävisi ottelun tulevaa mestaria vastaan tippuen kisoista.
Vuoden 2006 Saksassa pelatuissa kisoissa Ranska ylsi aina finaaliin saakka. Ranska hävisi ottelun Italialle, mutta ottelu muistetaan kuitenkin paremmin dramaattisuudestaan. Ottelun ollessa jatkoajalla Italialainen puolustaja Marco Materazzi sekä Ranskan Zinédine Zidane ajautuivat sananvaihtoon, jonka päätteeksi Zidane puski Materazzia päällään rintaan saaden ottelusta ulosajon. Materazzi oli aikaisemmin repinyt Zidanea paidasta, jolloin Zidane oli sanonut, että voi antaa Materazzille paitansa jos hän sitä niin paljon halusi. Materazzi oli vastannut Zidanelle ”Otan mieluummin huoraavan siskosi”, jolloin Zidane puski Materazzia.
2010 kisoissa Ranska jäi alkulohkoon. Se pelasi tasan Uruguayn kanssa, mutta hävisi kaksi muuta ottelua jääden lohkoon.
Vuonna 2014 Ranska voitti lohkonsa siirtyen kuudentoista parhaan mukaan. Ensimmäisessä karsintaottelussa vastaan asettui Nigeria, jonka Ranska voitti 2-0. Puolivälierissä vastaan asettui tuleva voittaja Saksa, jolle Ranska hävisi lukemin 0-1.
Vuoden 2018 kisoissa Ranska ylsi finaaliin asti, jossa vastaan asettui Kroatia. Ranska voitti finaalin lukemin 4-2. Mestaruus oli joukkueen toinen ikinä.
Liigajärjestelmä

Ranskan liigajärjestelmää pyörittää Ligue de Football Professionnel. Sarjatasot ovat Ligue 1, Ligue 2, Championnat National, National 2 sekä National 3. Turnauksia ovat taas Coupe de France, Coupe de la Ligue sekä Trophée des Champions.
Kannattajakulttuuri > Ultrat

Ranskassa kannattajat ovat suuri osa jalkapalloa. Otteluiden aikana joukkueiden Ultrat kannattavat joukkuettaan kovaäänisesti. Myös Tifot ovat yleisiä näkyjä. Tärkeitä otteluita kannattajille ovat Derby-ottelut, jotka otellaan usein viereisen kaupungin joukkuetta vastaan. Suurin Ranskan derbyistä käydään Lyonin ja Saint-Étiennen välillä. Kaupunkien riidat voidaan jäljittää hyvin kauas historiaan, mutta nykyään taistelu käydään jalkapallon välillä. Toinen merkittävä ottelu on PSG:n ja Olympique de Marseillen välillä käytävä Le Classique. Ranskan kahden suurimman kaupungin välisestä ottelusta on tullut ajan saatossa yksi Ranskan suurimmista derby-otteluista. Muista derbyistä eroten Le Classiquella ei ole hirveän suurta historiaa. Suureksi se alkoi muodostua 1980-luvulla. Tästä eteenpäin derby on kasvanut suuresti.
Kannattajakulttuuri > Huliganismi

Huliganismi ei ole Ranskassa hirveän yleinen ongelma. Sitä esiintyy yleensä vain otteluiden jälkeen. Nämä ottelut ovat oikeastaan aina joko derby-otteluita tai kansainvälisiä maajoukkueen otteluita. Syynä tähän on se, että jos Ranskassa jäät kiinni poliisille vahingoittaessasi julkisia paikkoja, kauppoja tai tapellessasi toisen joukkueen kannattajien kanssa saat suuria sakkoja ja mahdollisesti vankeutta.
Aiheesta muualla

Kuvia tai muita tiedostoja aiheesta Ranskan jalkapallo Wikimedia Commonsissa
Ranska pelaamassa Chileä vastaan vuoden 1930 kisoissa.
Zidane vuoden 2006 finaalissa.
Saint-Étiennen kannattajia Pariisissa vierasmatkalla.
Lille OSC:in kannattajia ottelussa PSV Eindhovenia vastaan.
Idänharmaaturako

| Idänharmaaturako |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Turakolinnut Musophagiformes
Heimo::  Turakot Musophagidae
Suku::  Harmaaturakot Crinifer
Laji::  zonurus
Kaksiosainen nimi
 Crinifer zonurus  (Ruppell, 1835) 
Katso myös
   Idänharmaaturako Wikispeciesissä   Idänharmaaturako Commonsissa 
Infobox OKNimi-testi OKIUCN-testi OK: 
Idänharmaaturako (Crinifer zonurus) on turakoihin kuuluva lintulaji. Lajia tavataan Itä- ja Keski-Afrikassa.
Koko ja ulkonäkö

Idänharmaaturako on suurikokoinen lintu ja voi kasvaa noin 50 cm pitkäksi. Sukupuolet muistuttavat toisiaan ulkonäöltään. Idänharmaaturako on väritykseltään ruskehtavan harmaa. Lajin pää on muuta ruumista tummempi ja vatsa vaaleampi. Lennossa näkyy siipien valkoiset raidat. Idänharmaaturakon pyrstö on hyvin pitkä ja siinä on harmaa, valkoinen ja musta raita. Linnun nokka on tukeva ja koiraalla vihertävä ja naaraalla keltainen.
Levinneisyys ja elinympäristö

Idänharmaaturakon levinneisyysalue on laikuittainen. Sitä tavataan Tšadista ja Sudanista, Eritreasta ja Etiopiasta sekä Etelä-Sudanista Tansaniaan ulottuvalta alueelta. Lajin elinympäristöä ovat savannit ja pensaikot ja sitä tavataan myös puutarhoista. Idänharmaaturako liikkuu usein pareittain tai pieninä ryhminä. Linnun ravintoa ovat useat hedelmät.
30 Seconds to Mars

| 30 Seconds to Mars |
| --- | --- |

 30 Seconds to Mars vuonna 2009
Tiedot
Toiminnassa:  1998-
Tyylilaji:  alternative rock, hard rock, progressiivinen metalli
Kotipaikka:   Los Angeles, Yhdysvallat
Laulukieli:  englanti
Jäsenet:  Jared Leto,  laulu, kitara   Tomo Miličević,  kitara, koskettimet   Shannon Leto,  rummut, lyömäsoittimet  
Entiset jäsenet:  Solon Bixler,  kitara   Matt Wachter,  koskettimet, basso  
Levy-yhtiö:  Virgin Records  
Aiheesta muualla
Kotisivut
Infobox OKNimi-testi OK: 
Yhtyeen ”Mithra”-logo
30 Seconds to Mars (30 STM) on yhdysvaltalainen alternative rock -yhtye, jonka keulahahmo on näyttelijänäkin tunnettu Jared Leto. Yhtyeessä rumpuja soittaa Jaredin veli Shannon Leto. Yhtye perustettiin vuonna 1998 ja sen tyyliin ovat vaikuttaneet Sex Pistols, Pink Floyd, Nine Inch Nails, The Cure, Radiohead ja Björk. Matt Wachter liittyi kolmanneksi jäseneksi pian 30 Seconds to Marsin perustamisen jälkeen, mutta on sittemmin eronnut yhtyeestä. Myöhemmin 30 Seconds to Marsiin liittyi myös Tomo Miličević ja sen levy-yhtiöksi tuli Virgin Records. Jared Leto kirjoittaa ja säveltää itse kaikki yhtyeen kappaleet.
30 Seconds to Mars on julkaissut viisi albumia. Ensimmäinen on nimeltään 30 Seconds to Mars, toinen A Beautiful Lie  kolmas This Is War, neljäs Love, Lust, Faith and Dreams ja viides America.
Yhtye on tunnettu muun muassa kappaleista ”Attack”, ”The Kill”, ”From Yesterday” ”A Beautiful Lie” ja ”Closer to the Edge”. Ensimmäistä albumia myytiin Yhdysvalloissa noin 108 000 kappaletta, toista albumia noin miljoona kappaletta.
30 Seconds to Mars on ensimmäinen yhdysvaltalainen yhtye, joka kuvasi musiikkivideon Kiinassa. ”From Yesterday” -video sai vaikutteita elokuvasta Viimeinen keisari. Hohto-elokuvasta inspiraatiota saanut ”The Kill” -musiikkivideo on voittanut MTV Video Music Awards -palkinnon.
30 Seconds to Marsilla on oma street team nimeltä Echelon, joka muun muassa koettaa tehdä yhtyettä kuuluisammaksi promotoimalla. Yhtyeen tunnuslause on Provehito In Altum (engl. Launch Forth Into the Deep).
30 Seconds to Mars esiintyi Helsingin jäähallissa 2. kesäkuuta 2008. Konserttia lämmittelivät Sara ja Killer Aspect. Toisen kerran yhtye esiintyi Helsingin jäähallissa 12. maaliskuuta 2010 ja sen lämmittelijöinä olivat Carpark North sekä Street Drum Corps, jonka kanssa yhtye on tehnyt yhteistyötä. 30 Seconds to Mars vieraili 18. kesäkuuta 2010 Seinäjoen Provinssirockissa. Kesällä 2013 yhtye soitti Helsingissä Rock the Beach -festivaaleilla. 8. maaliskuuta 2014 yhtye esiintyi Hartwall Arenalla. 25. huhtikuuta 2018 30 Seconds to Mars esiintyi Helsingin jäähallilla Monolith-kiertueella.
Yhtye julkaisi kolmannen albuminsa This Is War 4. joulukuuta 2009. Albumin ensimmäinen single ”Kings and Queens” julkaistiin 6. lokakuuta 2009. Viides albumi America julkaistiin huhtikuussa 2018.
Jäsenet

| --- | --- |
 Nykyiset jäsenet Jared Leto – laulu, kitara (1998–), syntetisaattori, basso, koskettimet (1998–2001, 2007–)  Shannon Leto – rummut, lyömäsoittimet (1998–) Nykyiset kiertuejäsenet Tim Kelleher – basso (2007–2010, 2011–)  Braxton Olita – kitara, taustalaulu (2009–) :  Entiset jäsenet Matt Wachter – basso, syntetisaattorit, koskettimet, taustalaulu (2001–2007)  Solon Bixler – kitara, taustalaulu (2001–2003)  Tomo Miličević - kitara, viulu (2003-2018) koskettimet, basso (2007-2018) Entiset kiertuejäsenet Kevin Drake – kitara (2001–2002)  Matt McJunkins – basso, taustalaulu (2011)
Diskografia > Albumit

| Julkaisupäivä | Nimi | Levy-yhtiö | Billboard 200 -sijoitus | Myynti Yhdysvalloissa |
| --- | --- | --- | --- | --- |
| 27. elokuuta 2002 | 30 Seconds to Mars | Immortal Records | #107 | 2 000 000+ |
| 30. elokuuta 2005 | A Beautiful Lie | Virgin Records | #36 | 4 000 000+ |
| 4. joulukuuta 2009 | This Is War | Virgin, EMI | #18 | 4 000 000+ |
| 17. toukokuuta 2013 | Love, Lust, Faith and Dreams | Virgin, Universal | #6 |  |
| 6. huhtikuuta 2018 | America | Interscope |  |  |
| 2023 | It's the End of the World but It's a Beautiful Day | Concord Records |  |  |
Diskografia > Singlet

Capricorn (A Brand New Name) (2002)
Edge of the Earth (2003)
Attack (2005)
The Kill (2006)
From Yesterday (2006)
A Beautiful Lie (2007)
Kings and Queens (2009)
This Is War (2010)
Closer to the Edge (2010)
Hurricane (mukana Kanye West) (2010)
Up in the Air (2013)
Do or Die (2013)
City of Angels (2013)
Walk on Water (2017)
Dangerous Night (2018)
Rescue Me (2018)
Stuck (2023)
Diskografia > Videot

Capricorn (A Brand New Name) (2002)
Edge of The Earth (2003)
Attack (2005)
The Kill (2006)
From Yesterday (2006)
A Beautiful Lie (2008)
Kings & Queens (2009)
Closer to the Edge (2010)
Hurricane (2010)
This is War (2011)
Up in the Air (2013)
Do or Die (2013)
City of Angels (2013)
Palkinnot

MTV Video Music Awards -palkinto: ”The Kill” -musiikkivideo
MTV Video Music Awards -palkinto: ”Kings and Queens” -musiikkivideo
MTV Europe Music Awards -gaala 2010: Paras rockyhtye
MTV Europe Music Awards -gaala 2011: Paras alternative-yhtye
MTV Europe Music Awards -gaala 2011: Paras MTV World Stage -livetaltiointi
Aiheesta muualla

Wikimedia Commonsissa on kuvia tai muita tiedostoja aiheesta .
30 Seconds to Marsin virallinen sivusto
30 Seconds to Mars MySpacessa
| n k 30 Seconds to Mars |
| --- | --- |
 Jared Leto  Tomo Miličević  Shannon Leto   Solon Bixler  Matt Wachter 
Studioalbumit:  30 Seconds to Mars  A Beautiful Lie  This Is War  Love, Lust, Faith and Dreams  America  It's the End of the World but It's a Beautiful Day 
Singlet:  ”Capricorn (A Brand New Name)”  ”Edge of the Earth”  ”Attack”  ”The Kill”  ”From Yesterday”  ”A Beautiful Lie”  ”Kings and Queens”  ”This Is War”  ”Closer to the Edge”  ”Hurricane”  ”Up in the Air”  ”Do or Die”  ”City of Angels”  ”Walk on Water”  ”Dangerous Night”  ”Rescue Me”  ”Stuck” 
Musiikkivideot:  Capricorn (A Brand New Name)  Edge of The Earth  Attack  The Kill  From Yesterday  A Beautiful Lie  Kings & Queens  Closer to the Edge  Hurricane  This is War  Up in the Air  Do or Die  City of Angels
Tiolaktonit

Esimerkkejä α-, β-, γ-, ja δ-tiolaktoneista
Tiolaktonit ovat heterosyklisiä orgaanisia yhdisteitä. Rakenteeltaan ne ovat rengasrakenteisia tioestereitä. Tiolaktoneja voidaan käyttää orgaanisen kemian synteeseissä.
Ominaisuudet ja valmistus

Tiolaktoneita, joiden rengasrakenne muodostuu kolmesta atomista kutsutaan α-tiolaktoneiksi. Vastaavasti neljästä, viidestä ja kuudesta atomista muodostuvia rengasrakenteita nimitetään β-, γ-, ja δ-tiolaktoneiksi. Yhdisteistä α-tiolaktonit ovat hyvin epästabiileja, mutta muut ovat pysyvämpiä. Tiolaktonit hydrolysoituvat happamissa tai emäksisissä olosuhteissa tiolikarboksyylihapoiksi. Myös muut nukleofiilit reagoivat yhdisteiden kanssa, jolloin rengasrakenne avautuu. Esimerkiksi amiinit reagoivat muodostaen tioliamideja. Tiolaktonit voidaan myös pelkistää tiolialkoholeiksi.
Tiolaktonien valmistusmenetelmä riippuu renkaan koosta. β-tiolaktoneista voidaan valmistaa keteenien ja tioketonien sykloadditiolla. Muita tiolaktoneja valmistetaan esimerkiksi tiolikarboksyylihappojen tai tiolihahappokloridien molekyylinsisäisellä reaktiolla ja laktonien ja fosforipentasulfidin reaktiolla.
Oliivikerttutimali

| Oliivikerttutimali |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kerttutimalit Pellorneidae
Suku::  Kerttutimalit Illadopsis
Laji::  rufipennis
Kaksiosainen nimi
 Illadopsis rufipennis  (Sharpe, 1872) 
Alalajit
 I. r. bocagei  I. r. distans  I. r. extrema  I. r. rufipennis 
Katso myös
   Oliivikerttutimali Wikispeciesissä   Oliivikerttutimali Commonsissa 
Infobox OKNimi-testi OKIUCN-testi OK: 
Oliivikerttutimali (Illadopsis rufipennis) on kerttutimaleihin kuuluva lintulaji. Lajia tavataan Afrikan poikki hieman päiväntasaajan pohjoispuolella.
Koko ja ulkonäkö

Oliivikerttutimali voi kasvaa 14–15 cm pitkäksi. Sukupuolet muistuttavat toisiaan ulkonäöltään. Oliivikerttutimalin pää, selkä ja siivet ovat väriltään oliivinruskeat.  Lajin rinta ja kyljet ovat vaaleammat ja monella alalajilla harmahtavat. Vatsa linnulla on lähes valkoinen.
Levinneisyys ja elinympäristö

Oliivikerttutimalin levinneisyysalue on laikuittainen. Sitä tavataan Guineasta Ghanaan, Nigeriasta Gaboniin ja Kongoon sekä Kongon demokraattisesta tasavallasta Keniaan. Lajin elinympäristöä ovat metsien tiheät pohjakerrokset. Oliivikerttutimali liikkuu usein pareittain tai pieninä ryhminä.
Edvard I (Portugali)

| Edvard I |
| --- | --- |
 Edvard I, Chronica del rey d. Duarte, Rui de Pina 1500-luku
Portugalin kuningas
Valtakausi:  14. elokuuta 1433 – 9. syyskuuta 1438
Edeltäjä:  Juhana I
Seuraaja:  Alfonso V

Syntynyt:  Duarte 31. lokakuuta 1391 Viseu, Portugali
Kuollut:  11. syyskuuta 1438 (46 vuotta) Tomar, Portugali
Puoliso:  Leonor de Aragon
Lapset:  Afonso V Ferdinand Eleonoora Portugalilainen Catarina Joana
Suku:  Aviz
Isä:  Juhana I
Äiti:  Lancasterin Filippa
Uskonto:  roomalaiskatolilaisuus
Nimikirjoitus:  
Edvard I (port. Duarte I o Eloquente, Duarte I o Rei-Filósofo); (31. lokakuuta 1391, Viseu, Portugalin kuningaskunta – 13. syyskuuta 1438, Tomar) oli Portugalin ja Algarven kuningas.
Suku

Hän seurasi kuninkaana isäänsä Juhana I:stä vuonna 1433. Duarte oli vanhin Juhanan viidestä eri avioliitosta syntyneestä lapsesta. Hänen avioton velipuolensa Afonso sai isältä Bragançan herttuan tittelin ja huomattavan maaomaisuuden. Bragançan suvusta tuli myöhemmin varteenotettava vallantavoittelija ja Avizin kuningashuoneen kilpailija.
Kuningas

Duarte oli tieteistä kiinnostunut, herkkä mies, jolla oli korkea moraalinen luonne. Hänet tunnettiin lisänimillä filosofi-kuningas ja O Leal Conselheiron (”Uskollinen neuvonantaja”).
Hän nousi valtaistuimelle isänsä Juhana I:n jälkeen. Hän oli hyvin koulutettu oikeusopissa. Pian tämän jälkeen Edvard julkaisi lei mental lain 8. huhtikuuta 1434, mikä helpotti tiettyjen aiempien kuninkaallisten maalahjoitusten takaisinperimistä ja asetti toiset kuninkaallisen vahvistuksen alaisiksi jokaisen uuden hallituskauden alussa.
Edvard tuki veljensä Henrik Purjehtijan hankkeita Afrikan länsirannikon tutkimiseen, ja suostui suunnitelmaan, jossa Henrik yritti valloittaa Marokon hyökkäämällä Tangeriin. Sotaretki vuonna 1437 epäonnistui täydellisesti, ja Edvardin nuorin veli Fernando vangittiin. Surun vaivaama kuningas kuoli pian tämän jälkeen ruttoon.
Avioliitto

Edvard avioitui vuonna 1428 Aragonian prinsessa Leonor de Aragonin (1402–1445) kanssa.
Heille syntyi yhdeksän lasta, joista viisi eli aikuiseksi asti. Vanhin poika oli Afonso V ja vanhin tytär oli Leonor de Portugal (1434–1467), joka avioitui vuonna 1451 Saksan kuningas Fredrik III:n kanssa, heidän lapsensa oli keisari Maksimilian I.
João de Portugal (1429– ennen 1433), kuoli alle nelivuotiaana
Filipa de Portugal (1430–1441), kuoli 11-vuotiaana ruttoon Lissabonissa
Afonso V (1432–1481), isänsä seuraaja Portugalin valtaistuimella
Maria de Portugal (1432); kuoli vuorokauden ikäisenä
Fernando, Viseun herttua (1433–1470), avioitui Portugalin prinsessa Beatrizin kanssa, heidän poikansa oli kuningas Emanuel I
Leonor de Portugal (1434–1467), avioitui keisari Fredrik III:n kanssa, heidän poikansa oli keisari Maksimilian I
Duarte de Portugal (1435), kuoli heti syntymänsä jälkeen
Catarina de Portugal (1436–1463), kihlattiin Navarran kuningas Kaarle IV:lle, joka kuoli ennen avioliittoa; meni nunnaksi Santa Claran luostariin, jossa kirjoitti monta moraalia ja uskontoa koskevaa sivistynyttä kirjaa, kuoli 26-vuotiaana
Joana de Portugal (1439-1475), avioitui Kastilian kuningas Henrik IV:n kanssa ja oli kruununtavoittelija Juana la Beltranejan äiti.
Perintö

Edvard I hallitsi vain viisi vuotta ja kuoli ruttoon vuonna 1438. Häntä seurasi hänen kuusivuotias poikansa Afonso. Sijaishallitsijana toimi aluksi leskikuningatar Leonor de Aragon, joka korvattiin Edvardin veljellä vuonna 1440.
Tipi-tii

| Tipi-tii |
| --- | --- |
 Marion Rung vuoden 1962 Eurovision laulukilpailussa Luxemburgissa.
Kappaleen tiedot
Esittäjä(t):  Marion Rung
Säveltäjä(t):  Kari Tuomisaari
Sanoittaja(t):  Kari Tuomisaari
Euroviisutiedot
Vuosi:  1962
Maa:  Suomi
Kieli:  suomi
Sijoitus:  7. sija.
Pisteet:  4 pistettä
Muuta:  Kappaleen esittäjä Marion on Suomen nuorin Euroviisuedustaja (16-vuotias) Kapellimestarina George de Godzinsky
Tipi-tii on Marion Rungin esittämä, Suomen toinen edustussävelmä Eurovision laulukilpailuissa.
Vuoden 1962 Eurovision laulukilpailun Suomen karsinnoissa valittiin sävelmä ja sävelmälle esittäjä, mikä poikkeaa nykyisestä käytännostä, jonka mukaan jokainen artisti esittää oman sävellyksensä. Finaaliin valittiin postikorttiäänestyksellä neljä laulua kahdeksasta jatkoon, ja näistä voittajan valitsivat alueraadit. Marionin lisäksi toinen vaihtoehto esittäjäksi oli Kai Lind, mutta voittaja valittiin liki yksimielisesti.
Luxemburgissa pidetyssä loppukilpailussa Suomen nuori, 16-vuotias edustaja, Marion sijoittui laulullaan suhteellisen hyvin seitsemänneksi, Norjan 1 pisteellä sekä Yhdistyneen kuningaskunnan 3:lla pisteellä.
Silloisissa lehdistöarvioissa ”Tipi-tiitä” kehuttiin poikkeuksellisen iloiseksi suomalaisiskelmäksi, mitä pidettiin hyvänä kansainvälisille markkinoille pyrittäessä.
Netflix

| Netflix, Inc>  |
| --- | --- |

Yritysmuoto:  pörssiyhtiö
Osake:  NASDAQ: NFLX
ISIN:  US64110L1061
Perustettu:  29. elokuuta 1997
Toimitusjohtaja:  Reed Hastings
Kotipaikka:  Los Gatos, Kalifornia, Yhdysvallat
Toimiala:  viihdeteollisuus
Tuotteet:  suoratoisto, televisio- ja elokuvatuotanto
Liikevaihto:   20,156 mrd. USD (2019)
Liikevoitto:   2,604 mrd. USD (2019)
Nettotulos:   1,866 mrd. USD (2019)
Henkilöstö:  n. 8 600 (31.12.2019, kokoaikaiset)
Kotisivu:  www.netflix.com
Infobox OKVirheellinen NIMI-arvo: 
Netflix, Inc. on yhdysvaltalainen tilausvideopalvelu ja tuotantoyhtiö, joka tarjoaa elokuvia ja televisiosarjoja suoratoistona vastaanottajille.
Historia

Netflix perustettiin 29. elokuuta 1997 Kalifornian Scotts Valleyssä. Yritys aloitti toimintansa DVD-elokuvien ja -sarjojen postimyynnillä. Netflix listattiin NASDAQ-pörssiin vuonna 2002.
Netflix aloitti 2010-luvulla oman tuotantonsa televisiosarjoille, joita se alkoi esittää yksinoikeudella asiakkailleen. Heinäkuussa 2013 Netflixistä tuli ensimmäinen Emmy-ehdokkuuksia saanut Internetin tilausvideopalvelu. Netflix sai yhteensä 14 ehdokkuutta, joista sen House of Cards -sarja sai yhdeksän.
Kanadalaisen Sandvinen vuoden 2013 raportin mukaan Netflix vastasi 31,6 prosentista Yhdysvaltojen kaikesta nettiliikenteestä. Vuonna 2014 vastaava prosentti oli 35, mikä oli noin 20 prosenttiyksikköä enemmän kuin toisella sijalla olevan YouTuben käyttämä nettiliikenteen määrä.
Vuonna 2019 Netflix liittyi elokuvajärjestö Motion Picture Associationiin.
Maaliskuussa 2022 Netflix teki ostotarjouksen Next Gamesista.
Netflix lopetti dvd-levyjen postimyynnin syyskuussa 2023.
Asiakasmäärät

Vuoden 2014 kesällä Netflixillä oli maailmanlaajuisesti noin 48 miljoonaa tilaajaa, joista 36 miljoonaa Yhdysvalloissa ja loput muualla maailmassa. Vuonna 2015 Netflixillä oli yli 62 miljoonaa asiakasta yli 50 maassa. Vuonna 2020 Netflixillä oli maailmanlaajuisesti yli 182 miljoonaa asiakasta, joista Yhdysvalloissa 69 miljoonaa.
Liiketoiminta

Netflix hankkii elokuvat ja sarjat tuotanto- ja levitysyhtiöiltä tavallisten televisiokanavien tapaan. Esitysoikeudet hankitaan tietyksi ajaksi, esimerkiksi muutamaksi vuodeksi kerrallaan. Netflix ei siis toimi kuten vaikkapa Spotify ja maksa oikeuksienomistajille yksittäisistä katselukerroista.
Netflix toimii erilaisilla laitteilla ja sovelluksilla, kuten älytelevisioilla, Windows Phonella, Androidilla, iOS:lla, Windowsilla, macOS:lla, Wiillä, Wii U:lla, PlayStation 3:lla, PlayStation 4:lla, PlayStation 5:lla, Xbox 360:lla, Xbox Onella, PlayStation Vitalla ja Nintendo 3DS:llä.lähde?
AMC-kanavan Breaking Bad -sarjan luoja Vince Gilligan on sanonut, että mahdollisuus katsoa sarjan kaikki jaksot helposti Netflixissä oli merkittävä syy siihen, että sarjan tunnettuus yleisön keskuudessa kasvoi huomattavasti sarjan kolmannen tuotantokauden aikana.
Netflix on saatavilla Pohjois-Amerikassa, Etelä-Amerikassa, Australiassa ja Uudessa-Seelannissa sekä Euroopassa muun muassa Suomessa, Ruotsissa, Norjassa, Saksassa, Ranskassa ja Isossa-Britanniassa.
Disneyn sopimus Netflixin kanssa päättyi vuonna 2019.
Netflix Suomessa

Netflix aloitti toimintansa Suomessa 18. lokakuuta 2012 suppealla valikoimalla. Seuraavana päivänä kerrottiin Netflixin käyttävän luvattomasti osassa tarjonnastaan DivX Finland -yhteisön vapaaehtoisvoimin tehtyjä tekstityksiä, jotka ovat myös tekijänoikeudellisesti kyseenalaisia. Netflix lupasi poistaa palvelustaan nimikkeet, joissa kyseisen yhteisön tekstityksiä on käytetty.
| Versio | Teräväpiirto saatavilla | Ultra HD saatavilla | Samaan aikaan käytettävissa olevat ruudut |
| --- | --- | --- | --- |
| Perus | Ei | Ei | 1 |
| Tupla | Kyllä | Ei | 2 |
| Perhe | Kyllä | Kyllä | 4 |

Syyskuussa 2019 Suomen Netflixin Premium-hinnalla pääsi katsomaan 3 349 eri ohjelmaa. Muiden maiden Netflixien tarjontaan verrattuna Suomen Netflix on hinta-laatusuhteeltaan yksi maailman heikoimmista.
Katselu

Koronaviruspandemian vaatiman sosiaalisen eristäytymisen johdosta on julkaistu erilaisia ratkaisuja television katseluun etänä ystävien kanssa (sosiaalinen katselu). Netflixin katseluun on julkaistu eri ohjelmia, jotka toimivat verkkoselaimen lisäosana.
Netflix Prize

Netflix Prize oli miljoonan dollarin palkinto, josta Netflix ilmoitti vuonna 2006 tavoitteena kehittää yhtiön suosittelujärjestelmästä tarkempi. Palkinto kiinnosti harrastajia, akateemikoita ja ammattilaisia koska voittajat saivat pitää oikeudet työhönsä. Palkinto myönnettin vuonna 2009, mutta yhtiö ei ottanut sitä käyttöön vaaditun työn vuoksi, sekä muutoksissa yhtiön liiketoimintaan sen siirtyessä DVD-levyjen postimyynnistä suoratoistopalveluksi. Toinen miljoonan dollarin palkinto keskeytettiin yksityisyydensuojaan liittyvän lakikanteen vuoksi.
Vuonna 2017 yhtiö muutti järjestelmää ja viiden tähden arvioinnin sijaan käyttöön tuli "peukalo ylös" ja "peukalo alas" -merkinnät. Muutoksen taustalla oli havainto, että käyttäjät arvioivat dokumenttielokuvia viidellä tähdellä, mutta katsoivat useammin kolmen tähden hassuja elokuvia.